Ivy Alvarez

Si Ivy Alvarez sarong pararawitdawit, editor, asin pararepaso na taga -New Zealand na Pilipino Australiano .   Si Alvarez igwa nin mga isinurat na naitampok sa manlaen-laen na publikasyon sa Australia, Canada, Inglaterra, Pilipinas, New Zealand, Ireland, Rusya, Scotland, Wales, Estados Unidos, Aprika del Sur, asin online.  

 Pagkaaki 
Si Alvarez namundag sa Pilipinas asin nagdakula sa Tasmania, Australia.  Habang nag-aadal nin Ingles sa University kan Tasmania, siya napublikar sa manlaen-laen na mga journal asin antolohiya sa literatura, asin sunod na nagin editor nin mga pagrepaso kan Cordite Poetry Review, sarong Australian online poetry journal. 

 Karera sa literatura 
Kan 2000, nanggana siya sa Great Age Melbourne Writers Festival Poetry Slam.  Nagbalyo siya sa Aberdeen kan 2002 asin nag-istar sa Dublin sa pagitan kan 2003 asin 2004.  Kan 2004, tinawan siya nin edukasyonal na tabang hali sa Scottish Arvon Foundation  asin nagin Special Poetry Guest sa Dublin's Trinity College / Florida International University poetry summer program.  Nagbalyo siya sa Cardiff kan 2004.  Kan parehong taon, an saiyang rawitdawit na "earth", na enot na nagluwas sa antolohiya na Moorilla Mosaic: Contemporary Tasmanian Writing,  kabali sa Australian/Pacific Region Literacy Placement Test for Scholarships.  Si Alvarez na awardan nin mga fellowship hali sa MacDowell Colony (New Hampshire, USA) asin Hawthornden Castle (Scotland) kan 2005.  

Kan 2006, pig-edit niya an A Slice of Cherry Pie, sarong antolohiya nin sadit na koleksyon nin surat na inspirasyon kan padalan sa telebisyon ni David Lynch, Twin Peaks .  Kan siring man na taon, nakaresibe siya nin grant hale sa Wales Arts International na nakatabang saiya na magbiyahe pasiring sa Sydney asin magpartisipar sa "The Poetry Picture Show" kan The Red Room Company. 

An saiyang inot na koleksyon nin rawitdawit, Mortal,  pinaluwas kan 2006 kan US publisher na Red Morning Press.  Si Craig Santos Perez, na nagsusurat para sa Boxcar Poetry Review, inapod ining "sarong makangangalas na enot na koleksyon" na an "kaswal na tono, visceral na imahe, asin nakakabiglang piguratibong tataramon naguundyok sa parabasa na magin interisado." 

Kan huring parte kan 2006, si Alvarez nag-ako nin grant kan The Australia Council Literature Board para sa rawitdawit.  Inimbitaran siya sa sarong residency sa pagsurat kan Fundación Valparaíso sa Espanya kan Abril 2008, na sinundan nin sarong residency sa pagsurat sa Booranga Writers Center sa Charles Sturt University sa Wagga Wagga, New South Wales . 

Si Alvarez sarong Visiting Lecturer sa University of Chester kan 2010  asin sarong tampok na parabasa sa Worcester College asin Winchester University . 

Kan Mayo taon 2011, nag-istar siya nin duwang semana sa Seoul Art Space (Yeonhui) asin nagtao nin mga basahon bilang miyembro kan Oz-Ko Tour of Korea .   An saiyang rawitdawit na "Hold" ipinublikar asin pinag-ulayan sa seksyon kan Poetry Workshop kan The Guardian kan 4 Nobyembre 2011. 

Si Alvarez nagin bisita sa kadakol na mga pista nin pagsurat, kabali an National Young Writers' Festival sa Newcastle, New South Wales .  Bilang sarong paratugtog kan saiyang obra, siya nagin Artiste-in-Residence para sa SBS radio asin TV network kan Australia.  An saiyang mga rawitdawit itinampok sa mga audio compilation na FlightPaths, Going Down Swinging asin You Have Been Chosen .  Apwera sa rawitdawit, nagsusurat man siya nin mga dula, artikulo, asin mga pagrepaso.  Si Alvarez tinawan nin pondo para sa saiyang ikaduwang manuskrito nin rawitdawit gikan sa Australia Council asin sa Welsh Academy . 

 Mga Publikasyon 
Nobela sa berso

 Disturbance (Seren Books, 2013)

Mga koleksyon nin rawitdawit

 Food for Humans (Melbourne: Slow Joe Crow Press, 2002)
 catalogue: life as tableware (Wales: The Private Press, 2004)
 What's wrong (Wales: The Private Press, 2004)
 Mortal (Washington, DC: Red Morning Press, 2006)
 One Dozen Poison Hay(na)ku (2013)
 The Everyday English Dictionary (Paekakariki Press, 2016)

 Mga pig-edit na surat 

 A Slice of Cherry Pie (The Private Press / Half Empty/Half Full, 2006)
 We Don’t Stop Here (The Private Press, 2008)
 The Chained Hay(na)ku Project (co-editor) (Meritage Press, 2010)

 Mga kontribusyon sa antolohiya 

 Moorilla Mosaic (Bumble-bee Press, 2001)
 Father Poems (Anvil Publishing, 2004)
 The First Hay(na)ku Anthology (Meritage Press / xPress(ed), 2005)
 OBAN 06 (NZ Electronic Poetry Centre, 2006)
 NaPoWriMo (Big Game Books, 2006)
 From the Garden of the Gods (Sun Rising Press, 2006)
 The Musculature of Small Birds (Shadowbox Press, 2007)
 Brilliant Coroners (Phoenicia Publishing imprint, 2007)
 The Sex Mook: What is Our Sex? (Vignette Press, 2007)
 Letters to the World: Women Poets Anthology (Red Hen Press, 2008)
 The Best Australian Poems 2009 (Black Inc., 2009)
 Hair (Sydney: Trunk, 2009)
 Red Leaves / 紅葉 #001 (A Cowboy Named Molasses Publishing, 2010)
 Voice of Women in Wales (Wales Women's National Coalition, 2010)
 Fire On Her Tongue (Two Sylvias Press, 2011)
 In Their Cups (Melbourne Poets Union, 2011)
 A Face to Meet the Faces (University of Akron Press, 2012)

 Mga Reperensya 










 Staff "Oz-Ko Tour(s) – OZ-KO TOUR OF KOREA (MAY 2011)"  Cordite Poetry Review.
 Admin (21 November 2011). "Writer-a-Day: Ivy Alvarez reading “Hold”"  Varuna, The Writers House Blog.
 Peter Rathjen (May 2011). "Alumni eNews – Poet on tour" University of Tasmania.
 Rachael Boast (4 November 2011). "Poetry workshop: Skin – Hold, by Ivy Alvarez" The Guardian.









 Mga iba pang link 

 Official website
 Ivy Alvarez (two prose poems), Mascara Literary Review, 10 October 2011



Kategorya:Year of birth missing (living people)
Kategorya:21st-century Filipino women writers
Kategorya:21st-century Australian women writers
Kategorya:Filipino women poets
Kategorya:Australian women poets
Kategorya:University of Tasmania alumni
Kategorya:Australian expatriates in New Zealand
Kategorya:Academics of the University of Wincheste
Kategorya:Academics of the University of Cheste
Kategorya:Filipino expatriates in New Zealand
Kategorya:Filipino emigrants to Australia
Kategorya:21st-century Filipino poets
Kategorya:21st-century Australian poets
Kategorya:Writers from Tasmania
Kategorya:Living people